Source: https://www.slobodnaeuropa.eu/kategoria/odporucame/page/3/
Timestamp: 2020-02-28 05:25:47+00:00

Document:
Odporúčame – Stránka 3 – SlobodnaEuropa.eu
Počasie published in Odporúčame, Slovensko, Správy 4. januára 2020
Nedeľa: dážď, sneh, poľadovica aj záveje. Na horách aj vietor a víchrica
Posledný deň prvého týždňa nového roka na mnohých miestach potrápi sneženie, poľadovica aj záveje. Na severe aj cez deň teploty nestúpnu nad nulu.
NOC: teplota: od -4 do +1°C (údolia až -8°C), vietor: od 20 do 45 km/h (nárazy 70 km/h, na horách víchrica), zrážky: do 5 mm, na severných návetriach do 15 mm / do 5 cm, na severných návetriach do 20 cm snehu
DEŇ: teplota: od 0 do +5°C (sever – 2°C), vietor: od 20 do 45 km/h (nárazy 70 km/h, na horách víchrica), zrážky: do 2 mm, na severe do 10 mm / do 2 cm, na severe do 15 cm snehu
Počas dnešnej noci bude na Slovensku prevažne veľká a v južnej polovici územia postupne aj zmenšená oblačnosť.
Na mnohých miestach sa objavia snehové prehánky alebo sneženie. V polohách do približne 300 metrov aj dážď alebo dážď so snehom.
Snehové záveje a poľadovica
V horských oblastiach sa ojedinele môžu tvoriť snehové jazyky a výnimočne môžu dopravu skomplikovať aj záveje. Výnimočne sa môže tvoriť aj poľadovica. Najnižšia nočná teplota sa bude túto noc pohybovať od mínus 4 stupňov Celzia až do plus 1 stupňa Celzia. V údoliach sa ojedinele ochladí až na mínus 6 stupňov Celzia.
Potrápi vietor
Počas noci bude fúkať severozápadný až severný vietor o rýchlosti od 20 až do 45 km/h, ktorý v nárazoch ojedinele a to najmä na juhozápade dosiahne rýchlosť až 70 km/h.
Na Gemeri a spočiatku aj väčšinou na východe len bude fúkať len slabý vietor. Nad pásmom lesa bude búrlivý vietor až silná víchrica.
Sneženie a snehové jazyky
Počas zajtrajšieho dňa bude premenlivá veľká a na juhu prevažne malá oblačnosť, Na severe sa na mnohých miestach objavia snehové prehánky alebo sneženie. Inde bude snežiť alebo sa snehové prehánky objavia iba miestami.
V horských oblastiach sa budú ojedinele tvoriť snehové jazyky a výnimočne sa môžu tvoriť aj záveje. Zajtra bude však na celom území veterno.
Mínus aj cez deň
Najvyššia denná teplota sa bude zajtra na väčšine územia pohybovať od 0 stupňov Celzia až do 5 stupňov Celzia. V Žilinskom kraji, na Spiši a Horehroní bude však chladnejšie a teploty sa tu ani počas dňa nedostanú z mínusových hodnôt. Aj počas dňa sa tu bude teplota pohybovať okolo mínus 2 stupne Celzia. Teplota na horách vo výške 1500 metrov bude len okolo mínus 9 stupňov Celzia.
Vietor potrápi aj cez deň
Počas zajtrajšieho dňa bude fúkať severozápadný až severný vietor o rýchlosti od 20 až do 45 km/h, ktorý v nárazoch ojedinele zosilnie až na 70 km/h.
V oblastiach Gemera a Malohontu bude väčšinou fúkať vietor len do 20 km/h.
Na horách búrlivý bude zajtra vietor až silná víchrica. K večeru však bude vietor na väčšine územia slabnúť.
Počasie published in Odporúčame, Slovensko, Správy 3. januára 2020
Sobota: plus aj mínus. Na severe sneh
V sobotu bude na Slovensku teplo aj zima. Ráno potrápi vodičov na celom území Slovenska poľadovica večer na horách vietor.
Počas dnešnej noci bude na Slovensku oblačno až zamračené. Ojedinele a to najmä ráno na severe sa môžu objaviť slabé zrážky. Ojedinele sa tiež môže objaviť hmla.
Najnižšia nočná teplota sa bude pohybovať od mínus 5 stupňov Celzia až do 0 stupňov Celzia. V údoliach však bude ojedinele chladnejšie a teploty sa tu budú pohybovať na úrovni mínus 7 stupňov Celzia.
Počas noci bude fúkať iba slabý vietor. V západnej polovici a Podtatranskej kotline bude postupne miestami fúkať západný vietor o rýchlosti od 10 až 30 km/h, ktorý môže v nárazoch ojedinele dosiahnuť rýchlosť až 50 km/h.
Počas zajtrajšieho dňa bude území Slovenska oblačno až zamračené. Na mnohých miestach sa objaví dážď alebo prehánky. Od stredných polôh a na severe a východe väčšinou aj v nižších polohách sa objaví sneženie.
Ojedinele sa tiež môže na celom území Slovenska tvoriť poľadovica a k večeru na severe hrozí aj tvorba snehových jazykov.
Až do osem
Najvyššia denná teplota sa bude zajtra pohybovať od mínus 3 až do plus 2 stupne Celzia. V západnej polovici územia Slovenska a tiež pod Tatrami bude väčšinou o niečo teplejšie. Teploty cez deň tu stúpnu na plus 3 stupne Celzia až na 8 stupňov Celzia.
Teplota na horách vo výške 1500 metrov sa bude ráno pohybovať okolo mínus 1 stupňa Celzia. Do večera sa potom ochladí až na mínus 6 stupňov Celzia.
Počas zajtrajšieho dňa bude fúkať západný až severozápadný vietor o rýchlosti od 15 až do 35 km/h, ktorý v nárazoch ojedinele dosiahne rýchlosť až 50 km/h.
Na východe a Gemeri bude väčšinou fúkať len slabý vietor. Na hrebeňoch hôr potom bude fúkať prudký až búrlivý vietor.
Predpokladané množstvo zrážok: NOC: do 2 mm/do 2 cm snehu DEŇ: do 3 mm, v severnej polovici do 8 mm/do 10 cm snehu,
stalosa.sk published in Odporúčame, Slovensko, Správy 3. januára 2020
ÚNAS skomplikuje začiatok pracovného týždňa. Ohlásila štrajk
Únia autodopravcov Slovenska sa rozhodla spríjemniť obyvateľom hlavného mesta začiatok prvého riadneho pracovného týždňa tohto roka.
Dopravcovia totiž 29. decembra schváli štrajk počas, ktorého sa chystajú zablokovať jednu z dôležitých križovatiek v Bratislave. Doprava v Bratislave tak môže skolabovať.
Ak by totiž v tomto čase došlo napríklad k havárii na niektorej z ďalších príjazdových ciest do Bratislavy alebo by začalo snežiť, môže to znamenať kolaps dopravy.
Problémom bude už aj samotný fakt, že dopravcovia sa rozhodli štrajk zorganizovať v čase kedy sa budú do Bratislavy vracať študenti po vianočných prázdninách.
Od desiatej
Od 10.00 hod dňa 07.01.2019 (utorok) do odvolania bude prebiehať zhromaždenie únie autodopravcov Slovenska.
„Policajti budú aj prípade tohto ohláseného zhromaždenia zabezpečovať ochranu života, zdravia, majetku občanov, ako aj bezpečnosť a plynulosť cestnej premávky,“ uviedla polícia na sociálnej sieti Facebook.
Zhromaždenie sa dotkne predovšetkým dopravy v Bratislave a to počas posledného dňa prázdnin, kedy sa očakáva príchod oddychujúcich a pracujúcich naspäť do Bratislavy.
Už na Zlatých
Autodopravcovia sa majú zhromaždiť na diaľničnom obchvate na úrovni Zlatých Pieskov, odkiaľ sa presunú po Ivánskej ceste a Galvaniho ulici na Rožňavskú ulicu.
Tam dôjde k zablokovaniu dopravy od križovatky Rožňavskej s Turbínovou ulicou, po križovatku Rožňavskej s Tomášikovou ulicou.
Prejazd uvedeným úsekom bude umožnený iba prostriedkom mestskej hromadnej dopravy.
Využite obchádzky
Z uvedeného dôvodu polícia vyzýva vodičov, aby sa uvedenému úseku vyhli a na prejazd využili alternatívne trasy a to Vajnorskú, Ružinovskú ulicu a Trnavskú cestu (pozdĺž Martinského cintorína).
Dopravní policajti budú v cestnej premávke monitorovať a podľa jej vývoja budú operatívne reagovať a usmerňovať premávku.
„Krajské riaditeľstvo PZ v Bratislave účastníkov cestnej premávky touto cestou žiada, aby pri prejazde uvedenými úsekmi zvýšili pozornosť a rešpektovali pokyny polície,“ uvádza polícia na sociálnej sieti Facebook.
Dopravcovia na sociálnej sieti Facebook zverejnili aj svoje požiadavky. Tie sú už na prvý pohľad nereálne a navyše by znamenali priam pohramu v už tak napätom štátnom rozpočte.
Jednou z požiadaviek Únie autodopravcov Slovenska je zníženie cestnej dane o 50%. Druhou je potom pozastavenie výberu mýta kým sa nevyrieši správa NKÚ, ktorá skonštatovala chyby pri jeho výbere.
„Autodopravcovia ostatné tri roky prosili, argumentovali a žiadali o nápravu a vytvorenie dôstojného podnikateľského prostredia, aj premiéra Fica, aj premiéra Pellegríniho, aj ministerstvo dopravy a výstavy, aj ministerstvo financií, žiaľ bezvýsledne,“ uvádza sa v stanovisku Únie autodopravcov Slovenska na Facebooku.
Tlačová Správa UNAS Dnešné mohutné stretnutie autodopravcov v Hornom Hričove jednomyseľne rozhodlo *zorganizovať…
Uverejnil používateľ Únia autodopravcov Slovenska – UNAS Nedeľa 29. decembra 2019
stalosa.sk published in Odporúčame, Slovensko, Správy 2. januára 2020
Aj dnes kosila smrť na cestách. Pri obci Zlatná na Ostrove si počkala na 70-ročného muža
Komárňanskí dopravní policajti boli dnes ráno vyslaní k dokumentovaniu okolností dopravnej nehody, ktorej následky sa náhle zmenili na tragické.
Za obcou Zlatná na Ostrove došlo k čelnej zrážke dvoch vozidiel. 70 ročnému vodičovi Daewoo Tico pravdepodobne náhle vošlo do jazdnej dráhy v protismere idúce vozidlo BMW.
Či jeho 39 ročný vodič dostal šmyk, alebo nezvládol iný manéver je predmetom policajného vyšetrovania. K jeho objasneniu prispeje aj znalecký posudok znalca z odboru cestnej dopravy.
Napriek poskytnutej lekárskej pomoci na následky zranení na mieste nehody zomrel 70 ročný vodič Tica. Jeho spolujazdkyňa sa zranila ťažko a vodič BMW ľahko.
Na mieste zasahovali aj leteckí záchranári
Po pristátí záchranárskeho vrtuľníka v blízkosti miesta nehody, si záchranári prevzali do svojej starostlivosti 72-ročnú spolujazdkyňu z jedného osobného motorového vozidla. Utrpela poranenie hlavy s tržnou ranou na hlave a otrasom mozgu.
Po doplnení liečby bola pacientka preložená na palubu vrtuľníka a v stabilizovanom stave, pri vedomí letecky transportovaná do Fakultnej nemocnice v Nových Zámkoch.
Časté zmeny počasia a jazdných podmienok sú typické pre toto ročné obdobie. Padajúca ranná hmla môže aj na inak suchej ceste primŕzať a zmeniť sa na nebezpečné klzisko.
Tragicky však skončil aj koniec minulého roka. Na Silvestra na cestách zomreli traja chodci pri dopravnej nehode. Najprv to bola 84-ročná chodkyňa a neskôr dvaja ďalší chodci v okrese Revúca.
Polícia už v prvých hodinách navyše chytila aj opilcov za volantom. Tí dokonca spôsobili aj niekoľko dopravných nehôd.
stalosa.sk published in Odporúčame, Slovensko, Správy 31. decembra 2019
Samoa a Vianočný ostrov má už rok 2020
Prvé miesta na svete už majú rok 2020 aj tento rok potrvá prechod do nového roku 26 hodín.
Rok 2020 majú už prvé miesta na svete. Medzi prvými privítali rok v 2020 na tichomorských ostrovoch Samos a tiež na Vianočnom ostrove.
Samoa pritom bol ostrov kde nový rok vítali naopak medzi poslednými. Pre podporu turistického ruchu sa však ostrov rozhodol „presunúť“ do iného časového pásma. Samoa tak spolu s Vianočnými ostrovmi od roku 2011 patria ku krajinám kde nový rok vítajú medzi prvými na svete.
Celkovo však prechod do nového roka potrvá 26 hodín a to pre časové pásma, ktoré platia. Posledné privítajú nový rok opäť tichomorské ostrovy. Posledné búdú na Bakerové a Howlandové ostrovy. Oba sú však neobývané.
Medzi poslednými obývanými ostrovmi tak budú aj tento rok ostrov Tutuila, ktorý je súčasťou súostrovia Americká Samoa.
Veľkolepé oslavy príchodu nového roka sa však čakajú hlavne vo veľkomestách. Tradičný ohňostroj sa rozhodli nezrušiť v Sydney, ktoré sužujú obrovské požiare.
Tradične veľké oslovi pripravujú mnohé ázijské metropoly a aj tiež tie európske. Vítanie nového roka bude tradične aj na Times Square v New Yorku.
Počasie published in Odporúčame, Slovensko, Správy 30. decembra 2019
Aké počasie nás čaká na Silvestra? Bláznivé
Aké bude počasie v posledný deň tohto roka? Bláznivé. Cez noc bude mrznúť a cez deň môžu teploty stúpnuť niekde až 9 stupňov. Na horách môže posledný deň roka pokaziť víchrica.
NOC: teplota: od -6 do -1°C (údolia až -8°C), vietor: do 20 km/h (na horách prudký až víchrica), zrážky: do 1 mm / do 1 cm
DEŇ: teplota od -1 do +4°C (západ, Žilinský kraj, horný Spiš do 9 °C), vietor: do 30 km/h (na horách prudký až víchrica), zrážky: do 5 mm / do 5 cm snehu
Počas dnešnej noci bude na Slovensku polojasno až oblačno a neskôr od severozápadu príde k vyjasňovaniu. Ojedinele sa môže objaviť hmla alebo aj nízka oblačnosť. Len výnimočne sa počas dnešnej noci objavia slabé zrážky.
Najnižšia nočná teplota sa bude pohybovať od mínus 6 stupňov Celzia do mínus 1 stupňa Celzia V údoliach však aj túto noc bude ojedinele chladnejšie a teploty tu môžu klesnúť aj na mínus 8 stupňov Celzia.
Počas noci bude bezvetrie alebo bude fúkať len slabý vietor. Len ojedinele bude fúkať aj mierny južný vietor o rýchlosti do 20 km/h.
Inak to však bude vo vysokých polohách, kde bude postupne fúkať prudký vietor, ktorý môže prejsť až do víchrice.
Počas silvestrovského dňa bude zrána jasno až polooblačno. Ojedinele sa tiež môže objaviť hmla alebo nízka oblačnosť. Od severu však postupne príde najmä popoludní premenlivá a prechodne až veľká oblačnosť.
Na severe a východe miestami a inde len ojedinele sa treba pripraviť aj na snehové prehánky alebo sneženie. V polohách do približne 700 metrov sa spočiatku objavia aj zrážky zmiešané alebo dažďové. Ojedinele sa tiež môže tvoriť poľadovica.
Najvyššia denná teplota sa bude na Silvestra pohybovať od mínus 1 stupňa Celzia až do plus 4 stupňov Celzia. Na západe a ojedinele aj v Žilinskom kraji a na hornom Spiši však bude teplejšie a teploty tu stúpnu na plus 4 stupne Celzia až plus 9 stupňov Celzia.
Teplota na horách vo výške 1500 metrov bude zrána okolo plus 2 stupne Celzia. V priebehu dňa však príde od severu ochladzovanie a teplota večer sa už bude pohybovať okolo mínus 4 stupňov Celzia.
Počas dňa bude zajtra fúkať slabý a ojedinele mierny južný vietor o rýchlosti do 20 km/h. Popoludní sa na západe a miestami aj na severe zmení na západný až severozápadný o rýchlosti od 10 až do 30 km/h, ktorý v nárazoch ojedinele zosilnie až na 45 km/h. Vo vysokých polohách bude aj počas silvestrovského dňa búrlivý vietor až silná víchrica.
stalosa.sk published in Odporúčame, Slovensko, Správy 30. decembra 2019
Zoltán Andruskó dostal 15 rokov. Súd akceptoval upravenú dohodu
Súd dnes rozhodol vo veci dohody o vine a treste pre Zoltána Andruskóa. Práve Andruskó zohnal vraha, ktorý chladnokrvne zavraždil novinára Jána Kuciaka a jeho snúbenicu Martinu Kušnírovú.
Je to rok a desať mesiacov čo celým Slovenskom otriasla poprava novinára Jána Kuciaka a jeho snúbenice Martiny Kušnírovej. Zavraždili ich v ich dome a motívom bola zrejme pomsta Mariana Kočnera.
Práve Kočner si zrejme vraždu novinára objednal pre jeho články o kauzách Kočnera. Kočnera aj ďalších obvinených pritom súdia na Špecializovanom trestnom súde.
Zoltán Andruskó bol tiež ďalším sprostredkovateľov. Obvinenej Alene Zsuzsuovej mal „dohodiť“ vykonávateľa Tomáša Szabóa. Ten novinára a jeho snúbenicu chladnokrvne zavraždiť.
Dostal 15 rokov
Prvým odsúdením v prípade vraždy novinára a jeho snúbenice je práve Zoltán Andruskó. Ten sa k činu po zadržaní priznal a s prokurátorom sa dohodol treste 10 rokov za mrežami.
Vraždu novinára si mal cez sprostredkovateľku Alenu Zsuszovú objednať práve Marian Kočner. Za vraždu mal Andruskó od Zsuszovej dostať zaplatené celkovo 70 tisíc eur. Zsuszová mala Andruskóvi odpusti dlh 20 tisíc eur, ktoré u nej mal, a zároveň zinkasovať ďalších 50 tisíc eur.
Zoltán Andruskó ako jediný priznal vinu a na vyšetrovaní vraždy Jána Kuciaka a Martiny Kušnírovej po zadržaní spolupracoval. Práve pre tieto poľahčujúce okolnosti návrhom prokurátor trest odňatia slobody v dĺžke trvania desať rokov.
Súd dohodu neakceptoval
Dohodu prokurátora a Zoltána Andruskóa však súd na prvý pokus neakceptoval. Predsedníčka senátu Špecializovaného trestného súdu v Pezinku, sudkyňa Pamela Záleská, počas verejného pojednávania vyslovila pochybnosti o dĺžke trestu. Podľa sudkyne by bolo 10 rokov málo.
„Súd uvádza, že modifikácia trestu o rok alebo o dva nezodpovedá predstavám súdu. To, čo sa súdu v danej veci môže javiť ako spravodlivé je trest odňatia slobody vo výmere 15 rokov,” vyhlásila sudkyňa Pamela Záleská, ktorá ako predsedníčka senátu rozhoduje o treste pre Andruskóa.
Andruskó potom požiadal o prerušenie verejného pojednávania aby sa mohol poradiť so svojou právničkou.
Odsedí si 15 rokov
Zoltán Andruskó sa nakoniec s prokurátorom dohodol. Súdu tak dnes predložili upravenú dohodu kde sa dohodli na treste odňatia slobody v trvaní 15 rokov.
Sudkyňa Pamela Záleská na verejnom pojednávaní upravenú dohodu akceptovala. Okrem toho mu prepadol aj mobilný telefón a hotovosť, ktorú mal pri sebe v čase zadržania.
Súd tak poslal Zoltána Andruskóa za mreže na 15 rokov a navyše po odpykaní trestu mu nariadil aj dvojročný ochranný dohľad. Andruskó sa proti rozsudku nemôže odvolať. Z väzby bude smerovať rovno do väznice so stredným stupňom stráženia.
„Súd ďalej obvinenému ukladá ochranný dohľad na dva roky a povinnosť po prepustení z výkonu trestu jedenkrát v mesiaci osobne sa hlásiť u probačného úradníka,“ uviedla sudkyňa Záleská pri vyhlásení rozsudku.
Kto je Andruskó
Je podnikateľ z Komárna, ktorý v meste vlastnil pizzeriu. Podľa údajov z obchodného registra však jeho meno figurovalo vo viac ako desiatke firiem. Väčšina firiem však už ukončila svoju činnosť. Aktuálne je však už iba konateľ vo firme Z&Z com.
Firma Z&Z com však podľa FinStatu hospodári s výraznou stratou. Za posledných niekoľko rokov vygenerovala firma stratu viac ako 50 tisíc eur. Navyše dlží firma aktuálne viac ako 700 eur aj daňovému úrady.
Okrem toho má Andruskó aj živosť, ktorá má podľa portálu Aktuality.sk dlh viac ako milión eur. Podobne sú na tom aj ďalšie firmy v ktorých Andruskó figuroval.
Väčšina firiem dlhuje štátu nemalé prostriedky na daniach. Andruskó ich však previedol na občanov Maďarska aby sa vyhol plateniu pohľadávok.
Zoltán Andruskó sa dohodol na 10. Súd žiada 15 rokov
Dnes prebieha pojednávanie v prípade vraždy Jána Kuciaka a Martiny Kušnírovej. Súd má rozhodnúť či akceptuje dohodu o vine a treste pre obžalovaného Zoltána Andruskóa.
Andruskó sa dohodol s prokurátorom na treste 10 rokov a pri vyšetrovaní spolupracoval. Sudkyňa Pamela Záleská však s dohodou o dĺžke trestu nesúhlasí. Podľa sudkyňe by bol trest 10 rokov nespravodlivý aj keď samotný čin už nevráti späť. Na verjenom pojednávaní vyhlásila, že súd neakceptuje trest nižší ako 15 rokov.
„Povinnosťou súdu je skúmať dohodu aj z hľadiska spravodlivosti a v prejednávanej veci súd zastáva názor, že dohoda v predloženom znení je spravodlivá len pre obvineného,“ povedala sudkyňa Záleská počas verejného pojednávania.
Prokurátor obhajoval dohodnutú výšku trestu aj tým, že Zoltán Andruskó po zadržaní s vyšetrovateľmi spolupracoval. To však sudkyni ako dôvod nestačí.
Andruskó požiadal o prerušenie verejného pojednávania aby sa mohol poradiť so svojou právničkou. Sudkyňa pojednávanie prerušila a Andruskóa odviedli policajti v putách, s kuklou na hlave a oblečeného v nepriestrelnej veste.
„Obvinený Zoltán Andruskó zobchodoval ľudský život, teda predal hodnotu, ktorú trestný zákon vysoko chráni, spôsobil tým neodstrániteľný následok a teda je úplne zrejmé, že žiadny uložený trest nebude spôsobilý napraviť spôsobenú smrť. Následne obvinený zobchodoval aj trest, ktorý mu reálne hrozí,” uviedla sudkyňa Záleská ešte pred prerušením pojednávania.

References: Súd 

Súd 

Súd 
 súd 

Súd 
 Súd 
 Súd 
 súd 
 súd